1 KwabaseKhorinte 5 IBhayibhili eliku-internet| New World Translation1 KwabaseKhorinte 5:1-13Indaba yokuziphatha okubi kwezemacansini (1-5)Umkhukhumezo omncane uyayibilisa yonke inhlama (6-8)Umuntu omubi kasuswe (9-13)5 Kubikwa ukuthi phakathi kwenu kulokuziphatha okubi kwezemacansini,* ukuziphatha okubi* okungekho ngitsho lakwabezizweni: ukuthi indoda ithathe umkayise. 2 Liyazigqaja ngakho yini? Kanti akumelanga lizwe ubuhlungu yini ukuze umuntu okwenzileyo lokho asuswe phakathi kwenu? 3 Lanxa ngingekho khonangapho, umoya wami ulani njalo umuntu okwenzileyo lokho kudala ngimahlulele angathi ngilani sibili khonangapho. 4 Nxa libuthene ndawonye ngebizo leNkosi yethu uJesu futhi lisazi ukuthi ngilani engqondweni* lokuthi amandla eNkosi yethu uJesu alani, 5 kumele linikele umuntu lo kuSathane, inyama ibhubhe ukuze umoya usindiswe ngosuku lweNkosi. 6 Akukuhle ukuthi lizikhukhumeze. Kalikwazi yini ukuthi imvubelo encane* iyayibilisa* yonke inhlama? 7 Susani imvubelo endala* ukuze libe yinhlama entsha ngoba liyinhlama engabiliswanga. Phela uKhristu, imvana yethu yePhasika, usebe ngumhlatshelo. 8 Ngakho umkhosi lo kasiwugcineni ngesinkwa sobuqotho leqiniso esingelamvubelo,* hatshi ngemvubelo endala kumbe ngemvubelo yobubi lokuxhwala. 9 Encwadini yami ngathi ngilibhalela ngilitshela ukuthi liyekele ukuba lobudlelwano* labantu abaziphatha kubi kwezemacansini,* 10 ngangingatsho ukuthi lehlukane labo ngokupheleleyo abantu bomhlaba lo abaziphatha kubi kwezemacansini,* kumbe abayizihwaba kumbe abayizigebenga loba abakhonza izithombe. Phela lokho bekuzakutsho ukuthi lisuke emhlabeni. 11 Kodwa khathesi ngilibhalela ngilitshela ukuthi liyekele ukuba lobudlelwano* laloba ngubani obizwa ngokuthi ngumzalwane yena eziphatha kubi kwezemacansini,* kumbe umuntu oyisihwaba kumbe okhonza izithombe kumbe othethisayo* kumbe oyisidakwa kumbe oyisigebenga, lingaqali ukudla lomuntu onjalo. 12 Kambe mina ngahlulela abantu bangaphandle yini? Kanti lina kalahluleli abaphakathi yini, 13 uNkulunkulu yena esahlulela abangaphandle? “Susani umuntu omubi phakathi kwenu.”^ NgesiGrikhi, “emoyeni.”^ Kumbe, “umkhukhumezo omncane.”^ Kumbe, “iyayikhukhumeza.”^ Kumbe, “umkhukhumezo omdala.”^ Kumbe, “esingelamkhukhumezo.”^ Kumbe, “ukuzihlanganisa.”^ Khangela iNgcazelo Yamabala, “Ukuziphatha okubi kwezemacansini.”^ Kumbe, “othukayo.”1 KwabaseKhorinte 5
